|  |  |  |
| --- | --- | --- |
|  | REPUBLIKA SLOVENIJA  **Upravna enota Tržič** |  |
|  | Trg svobode 18, 4290 Tržič | T: 04 595 21 00  E: ue.trzic@gov.si  www.upravneenote.gov.si/trzic/ |

Številka: 110-7/2025-6254-2

Datum: 4.8.2025

Na podlagi sedmega odstavka 57. člena Zakona o javnih uslužbencih (Uradni list RS, št. 63/2007 – ZJU-UPB3 - uradno prečiščeno besedilo, 65/2008, [69/2008](http://www.uradni-list.si/1/objava.jsp?urlid=200869&stevilka=3014)-ZTFI-A, [69/2008](http://www.uradni-list.si/1/objava.jsp?urlid=200869&stevilka=3015)-ZZavar-E, [40/2012](http://www.uradni-list.si/1/objava.jsp?urlid=201240&stevilka=1700)-ZUJF, 158/2020 – ZIntPK-C, 203/2020 – ZIUPOPDVE, 202/2021 Odl US in 3/2022-ZDeb) in 25. člena Zakona o delovnih razmerjih (Uradni list RS, št. 21/2013, 78/2013 – popr., 47/2015 – ZZSDT, 33/2016 – PZ-F, 52/2016, 15/17 – odl. US, 22/2019 – ZPosS, 81/2019, 203/2020 – ZIUPOPDVE, 119/2021 – ZČmIS-A, 202/2021 – odl. US, 15/2022, 54/2022 – ZUPŠ-1, 114/2023 in 136/2023 – ZIUZDS) Upravna enota Tržič, Trg svobode 18, 4290 Tržič, objavlja prosto strokovno tehnično delovno mesto:

**Tehnični delavec V (I)** (šifra delovnega mesta 102) v Oddelku za kmetijstvo, okolje in skupne zadeve, za nedoločen čas, s polnim delovnim časom in dvomesečnim poskusnim delom.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba,
* najmanj šest (6) mesecev delovnih izkušenj,
* znanje uradnega (slovenskega) jezika,
* vozniški izpit B kategorije.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Delovne naloge:

* sodelovanje pri vzdrževalnih in investicijskih delih,
* opravljanje nalog v zvezi s tekočim vzdrževanjem objektov in naprav,
* opravljanje manjših popravil na objektih, napravah in opremi,
* obveščanje o stanju naprav, opreme in potrebi po večjih popravilih,
* vzdrževanje in skrb za servisiranje službenih vozil,
* izvajanje nalog pisarniškega poslovanja,
* vodenje evidenc s področja varnosti pri delu,
* vodenje drugih evidenc,
* druge naloge na primerljivi stopnji zahtevnosti po odredbi nadrejenega.

Kandidat vloži prijavo na obrazcu, ki je sestavni del te objave in mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja/raven izobrazbe, datum zaključka izobraževanja in ustanova, na kateri je bila izobrazba pridobljena,
2. izjavo o izpolnjevanju pogoja glede zahtevanih delovnih izkušenj, v kateri kandidat navede vse dosedanje zaposlitve, datum sklenitve in datumom prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje/ravni izobrazbe, ki je bila zahtevna za to delovno mesto,
3. pisno izjavo kandidata, da ima opravljen vozniški izpit B kategorije,
4. izjavo o znanju slovenskega jezika,
5. pisno izjavo, da za namen postopka izbire kandidata dovoljuje Upravni enoti Tržič pridobitev podatkov iz uradnih evidenc; v primeru, da kandidat z vpogledom oziroma s pridobitvijo podatkov iz uradnih evidenc ne soglaša, bo moral sam predložiti ustrezna dokazila,
6. pisno izjavo kandidata, da je seznanjen in dovoljuje, da bo Upravna enota Tržič podatke, ki jih je kandidat navedel v prijavi za prosto delovno mesto, obdelovala za namen izvedbe izbire kandidata.

Zaželeno je, da prijava vsebuje tudi kratek življenjepis in da kandidat v njem poleg formalne izobrazbe navede tudi druga znanja, sposobnosti in veščine, ki jih je pridobil.

Izhodiščni plačni razred prostega delovnega mesta je 7. plačni razred oziroma osnovna plača na podlagi trenutno veljavne plačne lestvice znaša 1.497,22 eur bruto, pri čemer se pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/2024).

Z izbranim kandidatom bo sklenjeno delovno razmerje za nedoločen čas, s polnim delovnim časom in dvomesečnim poskusnim delom. Izbrani kandidat bo delo opravljal v prostorih Upravne enote Tržič, Trg svobode 18, v Tržiču.

Kandidat vloži prijavo na priloženem obrazcu »Vloga za zaposlitev« v pisni obliki, skupaj z izpolnjeno izjavo o izpolnjevanju pogojev, tako, da jo pošlje:

* v zaprti ovojnici z označbo »za javno objavo – tehnični delavec V (I) šifra DM 102 v OKOSZ, številka 110-7/2025« na naslov: Upravna enota Tržič, Trg svobode 18, 4290 Tržič, ali
* na elektronski naslov: [ue.trzic@gov.si](mailto:ue.trzic@gov.si), z navedbo zadeve: »javna objava – tehnični delavec V (I) šifra DM 102 v OKOSZ, številka 110-7/2025», pri čemer veljavnost prijave ni pogojena z elektronskim podpisom,

in sicer **v roku 8 dni** po objavi na osrednjem spletnem mestu državne uprave portalu GOV.SI v zbirki delovnih mest (<https://www.gov.si/zbirke/delovna-mesta/>) oziroma na Zavodu Republike Slovenije za zaposlovanje.

Kandidati bodo o izbiri pisno obveščeni v osmih dneh po zaključenem postopku izbire.

Obvestilo o končanem postopku objave bo objavljeno na osrednjem spletnem mestu državne uprave portalu GOV.SI v zbirki delovnih mest (<https://www.gov.si/zbirke/delovna-mesta/>).

Informacije o prostem delovnem mestu posreduje Matejka Rožič Soklič, telefon: 04/ 59 52 118.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

**Manda Mikić**

**vodja oddelka za kmetijstvo,**

**okolje in skupne zadeve**

Priloga:

- obrazec: vloga za zaposlitev